На основу члана 10. став 5. Уговора између Републике Србије и Међународног бироа за изложбе о привилегијама и погодностима неопходним за учешће на међународноj признатој изложби Еxpo 2027 Београд Србија („Службени гласник РС – Међународни уговориˮ, број 10/25) и члана 42. став 1. Закона о Влади („Службени гласник РСˮ, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О БЛИЖОЈ САДРЖИНИ И НАЧИНУ ВОЂЕЊА РЕГИСТРА КАНЦЕЛАРИЈА КОМЕСАРА СЕКЦИЈЕ, ДОКУМЕНТАЦИЈИ ПОТРЕБНОЈ ЗА РЕГИСТРАЦИЈУ ОСНИВАЊА, ПРОМЕНА И БРИСАЊА, КАО И САДРЖИНИ И ОБРАСЦУ РЕГИСТРАЦИОНЕ ПРИЈАВЕ ОСНИВАЊА КАНЦЕЛАРИЈА КОМЕСАРА СЕКЦИЈА КОЈЕ СЕ ОСНИВАЈУ РАДИ УЧЕШЋА НА МЕЂУНАРОДНОЈ ПРИЗНАТОЈ ИЗЛОЖБИ EXPO 2027 БЕОГРАД СРБИЈА

Члан 1.

Овом уредбом уређује се ближа садржина и начин вођења Регистра Канцеларија Комесара секције (у даљем тексту: Регистар), документација која се прилаже за регистрацију оснивања, промена и брисања, као и садржина и образац регистрационе пријаве оснивања Канцеларија Комесара секција (у даљем тексту: Канцеларија).

# Члан 2.

Агенција за привредне регистре (у даљем тексту: Агенција) води Регистар као јединствену, централну, јавну, електронску базу података о Канцеларијама.

У Регистар се региструју подаци о Канцеларији, промене регистрованих података, као и брисање података о Канцеларији из Регистра.

# Члан 3.

Регистар садржи податке о Канцеларији, и то:

1. назив Канцеларије који обавезно садржи и назив званичног учесника;
2. назив званичног учесника;
3. адресу седишта;
4. адресу за пријем електронске поште;

5) матични број;

6) порески идентификациони број;

1. податке о заступницима и њиховим функцијама (Комесар секције/заменик Комесара секције), и то за физичка лица држављане Републике Србије лично име (име и презиме) и јединствени матични број грађана, а за страна физичка лица лично име, број пасоша и држава издавања, односно евиденцијски број за странца, односно број личне карте странца и земља издавања у складу са прописима којима се уређују услови за улазак, кретање и боравак странаца на територији Републике Србије;
2. бројеве рачуна у банкама;
3. датум и време регистрације оснивања;
4. забележбе података од значаја за правни промет;

11) датум и време регистрације свих података.

Регистар може да садржи и следеће податке:

1. шифру 56.10 – делатности ресторана и покретних угоститељских објекта;
2. шифру 47.11 – трговина на мало у неспецијализованим продавницама, претежно храном, пићима и дуваном;
3. шифру 47.19 – oстала трговина на мало у неспецијализованим продавницама;
4. друге контакт податке Канцеларије.

У Регистар се региструју и све промене података садржаних у Регистру.

Регистар садржи и документе на основу којих је извршена регистрација.

Члан 4.

Подаци из члана 3. ове уредбе региструју се на основу регистрационе пријаве коју подноси заступник Канцеларије или организатор међународне признате изложбе Expo 2027 Београд Србија, у складу са законом (у даљем тексту: Организатор).

Регистрациона пријава оснивања Канцеларије подноси се на обрасцу – Јединствена регистрациона пријава за регистрацију оснивања Канцеларије Комесара секције Expo 2027 Београд у Регистар Канцеларија Комесара секције и јединствени регистар пореских обвезника, који је одштампан уз ову уредбу и чини њен саставни део.

Образац регистрационе пријаве оснивања Канцеларије садржи податке из члана 3. став 1. тач. 1), 2), 3), 4) и 7) и став 2. ове уредбе, захтев за евидентирање у Евиденцију обвезника пореза на додату вредност, податке о подносиоцу регистрационе пријаве и о начину достављања решења регистратора којим је одлучено о регистрационој пријави.

Регистрациона пријава промене регистрованих података о Канцеларији и регистрациона пријава брисања Канцеларије из Регистра подноси се на предложеном обрасцу објављеном на интернет страни Агенције или као поднесак у коме се наводе подаци о Канцеларији код које се захтева промена регистрованих података или чије се брисање тражи, подаци о подносиоцу регистрационе пријаве и о начину достављања решења регистратора којим је одлучено о регистрационој пријави.

# Члан 5.

Уз регистрациону пријаву оснивања Канцеларије прилаже се:

1. потврда Организатора о учешћу на међународној признатој изложби Expo 2027 Београд Србија;
2. одлука о именовању заступника Канцеларије (једног или више), која, између осталог, садржи и функцију заступника Канцеларије (Комесар секције/заменик Комесара секције).

# Члан 6.

За регистрацију забележбе података од значаја за правни промет уз регистрациону пријаву се прилаже документ који је основ за забележбу.

# Члан 7.

За регистрацију промене регистрованог податка из члана 3. ове уредбе уз регистрациону пријаву промене се прилаже документ који је основ за промену.

# Члан 8.

Заступник Канцеларије или Организатор подноси регистрациону пријаву брисања Канцеларије из Регистра на основу које Агенција објављује оглас о покретању поступка брисања Канцеларије на интернет страници Регистра.

Брисање Канцеларије из Регистра може се извршити када Заступник Канцеларије или Организатор доставе Агенцији:

1. изјаву заступника Организатора да је простор који је Канцеларији додељен на коришћење враћен Организатору;
2. изјаву заступника Канцеларије о измирењу свих обавеза Канцеларије према повериоцима и непостојању поступака против Канцеларије;
3. потврде надлежних пореских органа о престанку обавеза јавних прихода и о брисању из евиденције обвезника пореза на додату вредност, које је овлашћен да прибави Организатор;
4. потврду коју издаје министарство надлежно за послове правосуђа о непостојању поступака у Републици Србији који за правну последицу могу имати било какву обавезу Канцеларије, коју је овлашћен да прибави Организатор;
5. одлуку Канцеларије о расподели преостале имовине и окончању поступка брисања Канцеларије.

Податке из става 2. тач. 3) и 4) овог члана Агенција прибавља по службеној дужности, осим ако подносилац пријаве изјави да ће податке и документе прибавити сам.

Члан 9.

Документација која се подноси уз регистрационе пријаве у складу са овом уредбом, може се поднети у оригиналу, овереној фотокопији или у фотокопији уз изјаву Организатора којом се потврђује да је фотокопија верна оригиналу, у складу са законом.

Члан 10.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-12402/2025-2

У Београду, 13. новембра 2025. године

В Л А Д А

ПРЕДСЕДНИК

проф. др Ђуро Мацут,с.р.